tt nl ru en ru ky tt ky ru ru ky ru ky ky ky ky ru ky ky ky ru ky ky ur ky ky ky ky ky mzn ky ky mzn ky ky ru ky ky ky ky ky ky ky ky ky ky ky ky ky ky ky ky ky ru ky ky ru ru ru ru it ru ru nl en es en en en pl en en en en de sv en fr en de sv de de fr de fr fr fr en sv fr en it fr en en sv ja fr fr de de de fr fr es fr nb fr fr sv de en en fr en en sv ja de fr de de fr fr en es fr nb it fr fr de hbs_cyr bg ru uk hbs_cyr ru ru ru ru hbs_cyr en ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru ru ru ru ru
РАМАЗАН НАСЫЙКАТТАРЫ 4-КҮН – politumma.info
Хельсинкидеги Орусия менен Американын саммити жана андан кийинки жагдайлар тууралуу
Конгантиевдин кылмыш иши токтотулду. Эми эмне болот?
Автор: plumma 26.05.2018 23.05.2018 Блог
Алланы жана Анын Расулун жакшы көрүү
فَإِنَّ اللَّهَ لاَ يُحِبُّ الْكَافِرِينَ
– «Албетте, Алла кафирлерди жакшы көрбөйт», [3:32]
– аятын «аларды кечирбейт» деп тафсир кылат.
Багавий: «Алланын момундарды жакшы көрүшү – аларды макташы, аларга сооб бериши жана аларды кечириши» дейт.
Бул макалабызда биз үчүн этибарлуусу: пенденин Алла жана Расулуна болгон мухаббаты. Бул сүйүү фарз болуп саналат. Себеби, ал адам нафсиясын калыптандыруучу майл-ыктоолордун бири. Негизи майл-ыктоолор ар кыл болот. Эч кандай түшүнүккө байланбаган табигый болушу да мүмкүн: байлыкка ыктоо, жашоону, үй-бүлө жана перзентти жакшы көрүү сыяктуу. О.э. түшүнүктөргө байланган ыктоо да болот. Мындайда ыктоонун түрүн мына ушул түшүнүктөр белгилеп берет. Мисалы, индеецтер европалык мухажирлерди жакшы көрүшкөн жок, аларды колонизаторлор деп эсептешти. Ал эми мадиналык ансарлар болсо, меккелик мухажирлерди жакшы көрүштү, аларды биртуугандар кылып алышты.
Алла жана Расулун жакшы көрүүнү Алла Субханаху шаръий түшүнүккө байлап, аны фарз кылды. Буга Курандан далилдер:
وَمِنْ النَّاسِ مَنْ يَتَّخِذُ مِنْ دُونِ اللَّهِ أَندَادًا يُحِبُّونَهُمْ كَحُبِّ اللَّهِ وَالَّذِينَ آمَنُوا أَشَدُّ حُبًّا لِلَّهِ
– «Адамдар арасында башкаларды Аллага тең кылып, аларды Алланы сүйгөндөй сүйө турган кимселер бар. Ыймандуу кишилердин Аллага болгон сүйүүлөрү катуураак». [2:165]
Т.а. момундардын Алланы жакшы көрүүлөрү мушриктердин өз “кудайларын” жакшы көрүшүнөн күчтүүрөөк.
قُلْ إِنْ كَانَ آبَاؤُكُمْ وَأَبْنَاؤُكُمْ وَإِخْوَانُكُمْ وَأَزْوَاجُكُمْ وَعَشِيرَتُكُمْ وَأَمْوَالٌ اقْتَرَفْتُمُوهَا وَتِجَارَةٌ تَخْشَوْنَ كَسَادَهَا وَمَسَاكِنُ تَرْضَوْنَهَا أَحَبَّ إِلَيْكُمْ مِنْ اللَّهِ وَرَسُولِهِ وَجِهَادٍ فِي سَبِيلِهِ فَتَرَبَّصُوا حَتَّى يَأْتِيَ اللَّهُ بِأَمْرِهِ وَاللَّهُ لاَ يَهْدِي الْقَوْمَ الْفَاسِقِينَ
– «(Эй Мухаммад) айткын: «Эгер ата-энелериңер, балдарыңар, ага-иниңер, жубайларыңар, тууган-уруктарыңар жана кесип кылып тапкан мал-дүйнөңөр, жүрүшпөй калышынан корко турган соодаларыңар о.э. жакшы көрө турган үй-жайларыңар силерге Алладан, Анын Пайгамбарынан жана Анын жолунда жихад кылуудан сүйүктүүрөөк болсо, анда Алла Өз амирин (т.а. азабын) алып келгенге чейин күтүп тура бергиле. Алла моюн сунбаган коомду хидаят кылбайт». [9:24]
• «Бир киши Набий (ﷺ)дан «Кыямат качан?» деп сурады.
Набий (ﷺ): «Ал үчүн кандай даярдык көрдүң?», – деди.
Ал: «Эч кандай, мен Алланы жана Расулун гана жакшы көрөмүн», – деди.
Ошондо Набий (ﷺ) : «Сен кимди жакшы көрсөң, ошону менен бирге болосуң», – деди.
Ровий айтат: «Набий (ﷺ)дын ушул сөздөрүнө кубанганчалык эч нерсеге кубанбаган элек. Мен Набий (ﷺ)ды, Абу Бакрды жана Умарды жакшы көрөр элем. Алардай амал кыла албасам да, аларга болгон махабатым аркылуу алар менен бирге болууну каалар элем». Бул муттафакун алайх хадисти Анас (р.а) риваят кылган.
• «Ыйман даамын таттыра турган үч иш бар: Алла жана Расулу анын назарында башкаларга караганда сүйүктүүрөөк болушу; бирөөнү Аллах үчүн жакшы көрүшү; куфрга кайтуудан отко ташталып жаткандай коркушу». Бул муттафакун алайх хадисти да Анас (р.а.) риваят кылган.
• «Пенде – мен ал үчүн үй-бүлөсүнөн, мал-дөөлөтүнөн жана бардык адамдардан сүйүктүүрөөк болмоюнумча – момун болбойт». Бул хадисти Анас (р.а.) риваят кылган.
Расулуллах (ﷺ)дын сахабалары бул фарзды өтөөгө абдан өч болуп, Алла жана Расулунун сүйүктүүсү болуу сыймыгына жетишүү үчүн жарышка түшүшкөн.
• «Ухуд күнү Пайгамбар (ﷺ)дын алдынан адамдар чегиништи. Абу Талха жанында калып, калканы менен ал кишини тосуп жатты. Ал олдоксон жаачы болуп, ошол күндүн өзүндө эки же үч жааны сындырган эле. Жанынан саадак көтөргөн киши өтүп калса «Абу Талхага таштап кет» дээр эле. Пайгамбар (ﷺ) адамдарды карамакчы болсо: «Эй Алланын Набийи, ата-энем сизге курман болсун, күзөтпөңүз, дагы бирер ок келип сизге тийбесин, жаным жаныңызга курман», – дээр эле». Бул муттафакун алайх хадисти да Анас (р.а.) рыбаят кылган.
• Койс айтат: «Ухуд күнүндө Набий (ﷺ)ды калкалаймын деп Талханын колу шал болуп калганын көрдүм».
• Tабук согушунан калып калган үч кишинин бири Каъб ибн Малик айтат: «Адамдардын менден өздөрүн алып качуулары созулуп кеткен соң, тентиреп жүрүп, Абу Катоданын дубалынан ашып өттүм. Ал абакемдин уулу болуп, менин эң сүйүктүү адамым эле. Ага салам айттым, Аллага ант болсун, алик албады. Мен Аллага ант ичип туруп: «Эй Абу Катода, менин Алла жана Расулун жакшы көрүшүмдү билсең го!» – дедим. Ал унчукпады. Экинчи жолу кайра ант ичтим. Ал дагы унчукпады. Үчүнчү жолу кайра ант ичкенде, ал: «Алла жана Расулу билүүчүрөөк», – деди. Ошондо көздөрүмдөн жаш атып чыкты. Бурулуп, дагы дубалдан ашып кайтып кеттим» (муттафакун алайх). Tабук согушунан калып калган үч киши менен адамдарды катташтырбай, Набий (ﷺ) аларды адамдардан бөлүп койгон эле. Ошондуктан, адамдар алардан өздөрүн алып качышкан.
• Кутайба ибн Саъид Яъкуб ибн Абдуррахмандан, ал Абу Хозимден, ал болсо Сахл ибн Саъддан рыбаят кылышынча, Расулуллах (ﷺ) Хайбар күнү: «Эртең бул байракты ушундай бир кишиге беремин, Алла анын колу менен жеңиш берет, ал Алла жана Расулун жакшы көрөт, Алла жана Расулу да аны жакшы көрөт», – деди. Адамдар кайсы бирибизге берилер экен деп, уу-дуу менен түндү өткөрүштү. Таң аткан соң, бардыгы Расулуллах (ﷺ)дын алдына топтолду. Ар бири байрак мага берилсе экен деп турду. Расулуллах (ﷺ): «Алий ибн Абу Талиб каякта?» – деди. «Ал кишинин көзү ооруп жатат эле» делди. Адам жиберилип, алып келинди. Расул (ﷺ) көзүнө түкүрүп дуба кылды эле, ошол замат айыкты. Кудум мурун оорубаганбай болуп калды. Ага байракты берди. Ошондо Алий: «Я Расулуллах, алар да биздей болгонго чейин алар менен согушамын», – деди. Расулуллах (ﷺ) «Шашпастан алардын жерлерине кирип бар, анан аларды Исламга даъват кыл, үстүлөрүндө Алланын акысы бар экендигин баян кыл, Аллага ант болсун, Алланын сен себептүү бир гана адамды хидаят кылышы – сен үчүн кызыл төөлөрдүн сеники болушунан да жакшыраак», – деди» (муттафакун алайх).
• Ибн Хиббан өз сахихинде риваят кылат: «… Урва ибн Масъуд досторунун алдына келип: «Эй коом, Аллага ант, мен падышалар Кисро, Кайсар, Нажашийдин алдына өкүл болуп барганмын, бирок, Мухаммад сыяктуу асхабы улуулай турган падышаны көрбөгөнмүн, Аллага ант, эгер какырык таштаса, алардын биринин алаканына түшөт экен да, аны жүзү же денине сүртүп алат экен; бир ишке буюрса, ашыгып аткарышат экен; даарат кылса, дааратынан арткан сууну талашып урушуп кетишет экен; сөз баштаса, үндөрүн басаңдатышат экен; аны улуулап, ага тик карашпайт экен», – деди».
• Мухаммад ибн Сирин айтат: «Умар (р.а.)нун заманында бир нече кишилер тартышып калып, Умарды Абу Бакрдан афзел көргөндөй болуп калышты. Бул кабар Умарга жетип келгенде: «Аллага ант болсун, Абу Бакрдын бир түнү Умардын укум-тукумунан да жакшыраак – деди – Расулуллах (ﷺ) үңкүргө чыгып бара жатканда Абу Бакр ал киши менен бирге эле. Бир саат Расул (ﷺ)дын алдында жүрсө, бир саат аркасында жүрөр эле. Муну сезген Расулуллах (ﷺ): «Эмнеге бир саат алдымда, бир саат аркамда жүрөсүң?» – деди. Ошондо Абу Бакр: «Я Алланын Расулу, алардын издеп келе жаткандарын эстегенимде артыңызда, буктурма бар экендигин эстегенимде алдыңызда жүрдүм», – деди. Расул (ﷺ): «Эй Абу Бакр, менсиз өзүңө гана бирер нерсе болушун каалайсыңбы?» деди. Абу Бакр: «Ооба, сизди акыйкат менен жиберген Затка ант болсун, кандай мусийбат болбосун, анын сизсиз өзүмө гана болушун каалаймын», – деди. Үңкүргө жетишкен соң, Абу Бакр «Я Расулулла, токтой туруңуз, үңкүрдү сиз үчүн тазалап чыгайын» деп, кирип тазалап чыкты. Эң төрүнө барышкан соң, бир уяны тазалабагандыгы эсине түшүп «Эй Алланын Пайгамбары, токтоп туруңуз, ушул уяны да тазалап чыгайын» деп, кирип тазалап чыкты. Кийин: «Кире бериңиз, я Расулулла» деди, анан Пайгамбар (ﷺ) кирди». Умар айтат: «Жаным Анын колунда болгон Затка ант болсун, ошол түн Умар сулалесинен да жакшыраак».
• Абдулла ибн Хишам айтат: «Набий (ﷺ) менен бирге элек. Ал киши Умар ибн Хаттабдын колунан кармап алган эле. Умар ал кишиге: «Я Расулуллах, Сиз мага бардык нерседен сүйүктүүрөөксүз, (бирок, болгону) өзүмдөн эмес», – деди. Набий (ﷺ): «Жок, жаным Анын колунда болгон Затка ант болсун, качан сага өзүңдөн да сүйүктүүрөөк болмоюнумча болбойт», – деди. Ошондо Умар: «Мына эми, азыр Аллага касамки, сиз мага өзүмдөн да сүйүктүүрөөксүз», – деди. Пайгамбар (ﷺ) «Мына эми болду, эй Умар», – деди».
Муслимдин шархында Нававий Пайгамбар (ﷺ)ды жакшы көрүүнүн мааниси жөнүндө Абу Сулайман Хитобийден накл кылат «…Мага итаат кылууда жаныңды бермейинче жана сени өлүмгө алып барса да, өз каалооңдон көрө менин ыраазылыгымды абзел көрмөйүнчө, мага болгон махабатың тасдыкталбайт».
• Айша (р.а.) риваят кылат, «Утбанын кызы Хинд келип: «Я Расулуллах, бүткүл жер жүзүндө сенин чатырыңдагылардын кор болушун эң көп каалар элем, бүгүн болсо, бүткүл жер жүзүндө сенин чатырыңдагылардын азиз болушун эң көп каалай турган болуп калдым», – деди (муттафакун алайх).
• Торик ибн Шибах ибн Масъуддун мындай дегенин уктум дейт: «Мен Микдад ибн Авсад менен ушундай бир көрүнүштүн күбөсү болдум, ошонунун ээси болуш мен үчүн ошону менен тең келе турган иштен да жакшыраак. Ал Пайгамбар (ﷺ)дын алдына келгенде, ал киши мушриктерге каргыш дуба айтып жаткан эле. Ошондо ал: «Биз Мусанын коомуна окшоп «Сен Роббиң менен барып согуша бер» дебейбиз. Тескерисинче, сиздин оң тарабыңызда да, сол тарабыңызда да, артыңызда да, алдыңызда да туруп согушабыз», – деди. Бул сөзгө Пайгамбар (ﷺ)дын кубанып, жүзү жаркырап кеткенин көрдүм (Бухарий).
« РАМАЗАН НАСЫЙКАТТАРЫ 3 күн
РАМАЗАН НАСЫЙКАТТАРЫ 5-күн »
Добавить комментарий Отменить ответ
Ваш e-mail не будет опубликован. Обязательные поля помечены *
×  2  =  четыре
Zul Hijja1439 - Muharram 1440
Архивы Выберите месяц Август 2018 Июль 2018 Июнь 2018 Май 2018 Апрель 2018 Сентябрь 2017 Август 2017 Июль 2017 Июнь 2017 Март 2017 Ноябрь 2016 Сентябрь 2016 Август 2016 Июль 2016 Июнь 2016 Май 2016 Апрель 2016 Март 2016 Февраль 2016 Январь 2016 Декабрь 2015 Ноябрь 2015 Октябрь 2015 Сентябрь 2015 Июль 2015 Июнь 2015 Май 2015 Апрель 2015 Март 2015 Февраль 2015 Ноябрь 2014 Октябрь 2014 Август 2014 Июль 2014 Июнь 2014 Май 2014 Апрель 2014
© POLITUMMA.INFO - Саясий, аналитикалык сайт
создано с помощью Parabola & WordPress.